open-index/open-wikipedia-markdown huggingface dataset:
Pieter Taekes van der Herberg

**Pieter Taekes van der Herberg** (Eanjum, 11 july 1906 - Grins, 1 febrewaris 1965) wie in jurist en fersetsman. 

## Libben
Pieter Taekes gie nei de kristlike HBS yn Ljouwert. Nei syn oanfoljend steatseksamen foar talitting oan de universiteit, studearre er Rjochten oan de Frije Universiteit yn Amsterdam en slagge yn febrewaris 1936 foar it doktoraal eksamen yn de rjochten. 

Hy begûn in abbekatepraktyk yn Ljouwert en dosearre dêr lanboubedriuwslear oan de rykslânbouwinterskoalle. Yn de besettingsjierren siet er yn it ferset. Hy organisearre de Oardertsjinst yn Fryslân. Earst mei boargemaster Haersma Buma fan Wymbritseradiel en nei dy syn ferstjerren mei notaris Smid en op it lêst mei Meijer. Van der Herberg wie kontaktpersoan foar de Fryske fersetsminsken mei de sjef-staf fan de sintrale lieding. Op 16 april 1945, fuort nei de befrijiing, waard er beneamd as waarnimmend boargemaster fan Dantumadiel en ta foarsitter fan de 7e keamer fan it tribunaal, dat nei de befrijing sitting hâlde yn Dokkum foar de berjochting fan persoanen, dy't yn de besettingsjierren yn meardere of mindere mjitte oan de ferkearde kant stien hienen. Fan 1946 oant 1965 wie er boargemaster fan Dantumadiel.
 
Op 21 maaie 1958 krige Van der Herberg in slim ferkearsûngelok yn Grins. Hy waard by it oerstekken fan in strjitte oanriden troch in trollybus en rûn ûnder oare in skedelbasisfraktuer op, wêrfan't er stadichoan opknapte, mar waard eins net mear de âlde. Hy ferstoar yn it Akademysk sikehûs yn Grins op 1 febrewaris 1965.

Yn Damwâld is de Mr. P.T. van der Herbergloane nei him neamd.
Menzo Pieter Kingma Boltjes

**Menzo Pieter Kingma Boltjes** (Eanjum, 10 juny 1880 - Rotterdam, 6 oktober 1944) wie in dokter en sjirurch. 

Hy waard berne as Menzo Pieter Boltjes, soan fan notaris Tjomme Ynte Kingma Boltjes (1842-1930) en Tettje Halbertsma, mar mocht by Keninklik Beslút fan 6 novimber 1895 de namme 'Kingma Boltjes' drage. Hy boaske yn 1908 yn Gronau mei Anna van Delden (1883-1954). 

Hy gie yn Ljouwert nei it Steedlik Gymnasium, dêr't er ek aktyf wie yn de Ljouwerter Gymnasiasten Klup. Yn ien jier wie er twaris ficefoarsitter, omdat it earste bestjoer op  24 septimber 1898 ôfgie. Kingma Boltjes wie de iennige dy't yn it neifolgjend bestjoer wer in sit krige.

Hy waard oplaat ta sjirurch . Yn 1912 promovearre er oan de Universiteit Leien op it proefskrift *Intraperitoneale verwonding der urinewegen*. Yn 1915 wie Kingma Boltjes arts oan de Stasjonswei te Leien. Fan 1918 ôf wie er haadassistint hielkunde oan de Ryksuniversiteit Leien en dêrnei fan 1920 ôf oan wie er as sjiruch ferbûn oan it gemeentlik sikehûs yn Rotterdam. Hy ûntjoech him ta spasjalist yn de sjirurgy fan it maach-termkanaal. Fan ein jierren 1930 ôf waard er troch de ryksoerheid jierliks offisjeel beneamd ta oplieder fan ko-assistinten. Hy wie teffens lang foarsitter fan de *Vereniging voor Heelkunde*.
Gerben Nammens Bouma

Doktor **Gerben Nammens Bouma** (Snits, 9 juny 1858 - dêre, 30 jannewaris 1935) wie in Nederlânsk arts, sjirurch en politikus.

## Wurkpaad
Op 12 maaie 1887 luts Bouma yn in grut hearehûs oan de Wide Noarderherne 1 yn Snits, dêr't er in doktersprakryk iepene. Bouma hie foar syn tiid moderne ideeën oer de genêskunde. Hy die bygelyks ûndersyk nei de bloeddruk by operaasjes. Bouma wie ien fan de inisjatyfnimmers ta it stiftsjen fan it Sint Anthonius Sikehûs. Dêrneist wie er lid fan de gemeenteried fan Snits (1902-1910) en wie er wethâlder (1911-1919).

Bouma syn belutsenens by it wolwêzen en bestjoer fan de stêd makke him in populêr man yn Snits. De Dr. Boumawei waard yn 1943 nei him ferneamd; oant 1943 hjitte dy dyk de Stationsweg. De Dr. Boumawei is it adres fan it Sint Anthonius Sikehûs.

## Persoanlik
Bouma wie in soan fan de moalfabrikant Nammen Gerben Bouma en Akke Droge. Hy studearre yn Leien en Berlyn. Yn 1888 troude er mei Wildina Christina Beekhuis.

## Literatuer
Yn 1999 ferskynde der in boek oer Gerben Nammens Bouma en syn famylje, mei de titel *Over mijn ouders, grootouders en andere familie*.
Pieter Oosterhoff

**Pieter Theodorus Oosterhoff** (Ljouwert, 30 maart 1904 - Leiden, 14 maart 1978) wie in Nederlânsk astronoom.

Hy wie mei-administrateur tegearre mei Jan Oort fan de Stjerrewacht Leien yn Nederlân.

De artikels dy't er publisearre hat geane meast oer feroarlike stjerren en fotometry. Hy is it meast bekend wurden fan syn artikel út 1939 dêr't er yn ûntduts dat der twa populaasjes bolfoarmige stjerrenbulten binne, grûnfêste op de perioades fan harren RR Lyrae feroarlike stjerren.
 Dy twa populaasje wurde no nei him neamd: *Oosterhoff kloften*.

Tusken 1951 en 1952 wie hy assistint sekretaris-generaal fan de Ynternasjonale Astronomyske Uny, en wie er sekretaris fan 1952 oant 1958. Yn 1954 wie er ien fan de tolve Europeeske astronomen dy't in memorandum skreaune dat útrinne soe op de foarming fan de ESO.

De planetoïde 1738 Oosterhoff is nei him neamd.

## Keppeling om utens
*Publikaasjes fan Pieter Theodorus Oosterhoff
Postwei

In **Postwei** is in dyk ornearre foar it ferfier fan post.  

Yn it ferline hienen allinnich grutte stêden en plakken in posthûs. It ferfier fan de post barde mei in postkoets of troch in hynsterider. De strjitten yn plakken dy't oan de postwei leinen, hjitte gauris noch Postwei (sa as de *Alde Postwei* yn Rottum). Yn ferskate tiden en lannen waard de beneaming **postwei** it ekwifalint foar haaddyk, keninklike dyk of hearrewei (*highway*). Yn de 20e iuw binne de postwegen út soarte ferdwûn.

## Ferneamde postwegen
### Yn Amearika
Yn Amearika binne wol diken oanlein, spesjaal bedoeld foar it postferfier.
*Albany Post Road, ferbynt New York City mei Albany, it haadplak fan de steat New York
*Boston Post Road, rint troch Nij Ingelân fan New York nei Boston

### Yn Yndoneezje
*Jalan Raya Pos (*De Grutte Postwei*), fan Anyer nei Panarukan, op Java Yndoneezje, dy't oanlein waard ûnder gûverneur Herman Willem Daendels fan Nederlânsk-Ynje fan 1808 oant 1811.

### Yn Europa
* Nederlânske Postwei, (Dútsk: *Niederländischer Postkurs*), stifte yn 1490, ferbûn de Nederlannen mei posthuzen en postherbergen yn Dútslân en Itaalje.
* Postwei fan Rotterdam nei Antwerpen
* Postwei Antwerpen-Feneesje, selde as by de Nederlânske postwei.
* Postwei Bremen-Hamburch, mei tastimming fan de kening fan Sweden iepene op 5 july 1665 om regulier postferfier mooglik te meitsjen. Der wie in twadde rûte tusken Cuxhaven troch Land Wursten nei Lehe.

## Ferskaat
Yn Fryslân hjitte ferskate diken Postwei of Postleane. Dy nammen hawwe lykwols al meast neat te meitsjen mei it postferfier, mar binne ôflaat fan Post yn de betsjutting fan brêge.

## Sjoch ek
* Postfleanmasine
* Postkoets
Patti Hansen

**Patricia "Patti" Elvina Hansen** (New York, 17 maart 1956) is in Amerikaansk model en aktrise.
Hansen har famylje is fan Noarsk komôf.

Hansen troude mei Rolling Stones gitarist, Keith Richards, op 18 desimber 1983 (syn fjirtichste jierdei) yn Cabo San Lucas, Meksiko. It pear hat twa dochters, Theodora Richards en Alexandra Richards.

## Filmografy

|-

|-
|1979
|*Rich Kids*
|Beverly
|-
|1981
|*They All Laughed*
|Sam (Deborah Wilson) 
|-
|1984
|*Hard to Hold*
|Nicky Nides 
|}
Alexandra Richards

**Alexandra Nicole Richards** (Londen, 28 july 1986) is de dochter fan Patti Hansen en Rolling Stones gitarist Keith Richards, en de suster fan Theodora Richards. Sy is model, artyst en DJ yn New York City.

Richards is fotografearre troch  Sante D'Orazio, Cater Smith, Annie Leibovitz, Craig McDean, Dusan Reigme, Mario Testino, Bruce Webber, Patrick Demarchelier, Steven Meisel en Tony Kelly. Alexandra wie te sjen yn blêden sa as Vogue, de Britske *Glamour*, de Amerikaanske *Glamour*, Italjaanske *Glamour*, Vanity Fair, ID magazine, Harpers Bazaar, Jane Magazine, Teen Vogue en French Jalouse. Yn 2010 stie hja neaken en bleat yn de Frânske edysje fan Playboy 

## Keppeling om utens
* Alexandra Richards op The Internet Fashion Database
Theunis Eintes Teunissen

**Theunis Eintes Teunissen** (Dantumawâld, 19 desimber 1901 - Frjentsjer, 27 augustus 1966) wie in auteur en fersekeringsagint.

Teunissen krige bekendheid troch it gearstallen fan it boek 'Ald Dantumadiel, De Dokkumer Wâlden', dat yn 1939 ferskynde. Theunis Eintes Teunissen siet mei dûmny J.J. Kalma en G.J. Ekkers yn it bestjoer fan 'Us Striid', dat it 'Frysk Nasjonale moanneblêd' útjoech, dêr't it earste nûmer fan yn maart 1933 ferskynde. Ek siet hy yn it bestjoer fan de Jongfryske Mienskip. Theunis learde foar ûnderwizer mar sakke foar it eksamen. Hy gie yn 1920 as kantoarman nei Ljouwert, mar rillegau waard hy yn Dantumawâld de opfolger fan syn heit as fersekeringsagint fan *De Nederlanden van 1845*. Teunissen bleau yn it âldershûs oan de Doniawei wenjen.
Klaas Aukes van Kleffens

**Klaas Aukes van Kleffens** (Moarrewâld, 19 april 1815 - dêre, 14 maart 1906), wie in riedslid, bestjoerder en earelid fan de Fryske Maatskippij fan Lânbou.

Om 1818 kaam de húshâlding Klaas van Kleffens yn it Blauhús oan de Krúswei yn Moarrewâld te wenjen en yn 1850 hat er it hûs ferkocht. Klaas Aukes van Kleffens waard liberaal gemeenteriedslid fan Dantumadiel yn 1851. Neffens bepalingen fan de nije gemeentewet moasten de riedsleden nei 29 juny 1851 keazen wurde troch de ynwenners fan de gemeente. Doe't yn septimber de nije gemeenteried keazen waard wie Van Kleffens der net mear by. Op 23 septimber waard Jan Cornelis Herder út Sibrandahûs keazen, mar om't dy de beneaming net oannaam, waard Klaas Aukes van Kleffens riedslid. Dat bleau hy oant 1865. Yn 1867 waard hy opnij riedslid. Syn partij hjitte doe *Consistuële kiesvereniging*. Tsien jier letter waard er wethâlder foar de partij 'Foarútgong yn Dantumadiel'. Hy bleau wethâlder oant 1899. 

By de oprjochting fan de ôfdieling Dokkum-Dantumadiel fan de Fryske Mij yn 1852 waard Klaas Aukes van Kleffens bestjoerslid, en yn 1880 earelid. Dat jier waard er bestjoerslid fan it Feefûns kanton Dokkum en foarsitter fan de Feriening ta feredeling fan it hynsteras yn it kanton Dokkum. 

Fierders wie Klaas Aukes van Kleffens yn 1864 machtige en foarsitter fan wetterskip Jantsje Seepolder ûnder Dantumawâld en yn 1878 wie er belanghawwende by de oprjochting fan it wetterskip De Broek. Hy ferstoar 14 maart 1906.
Jitze de Groot

**Jitze de Groot** (Aldwâld, 10 jannewaris 1844 - Moarrewâld, 25 maaie 1910) wie in skoalmaster, bankdirekteur en bestjoerder yn ferskate ferienings yn Moarrewâld.

Tritich jier lang wie master De Groot haad fan de iepenbiere legere skoalle yn Moarrewâld. De bern fûnen him nochal strang. As de lessen goed rûnen mocht master graach efkes ien smoke en in krantsje lêze. De Groot wie yn 1865 as helpûnderwizer yn Ikkerwâld komd. Op 26 april 1870 hie er de haadakte helle. De Groot wie 10 jannewaris 1844 yn Aldwâld berne en troude op 17 maaie 1869 yn Moarrewâld mei Lijsbeth Sikkes Halbesma. As leafhawwer fan sang waard der yn de skoalle in soad sjongen. 

Jitze de Groot waard yn de Dokkumer Wâlden in bekende persoanlikheid. Op in soad terreinen beklaaide hy bestjoersfunksjes. Hy wie foarsitter fan it wetterskip 'It Geastmer Noarder- en Suder Reidfjild" en siet yn it bestjoer fan "De Borken". Fierders wie er foarsitter fan it 'ûnderwizersselskip Dantumadiel', sekretaris fan de naai- en breiskoalle yn Moarrewâld, direkteur fan it sjongselskip "De ontluikende bloem", bestjoerslid fan de 'Folksbibleteek' en it "Nut" yn Dantumawâld, de toanielferiening en fan de 'Liberale Kiesferiening'. Boppedat wie hy direkteur fan de 'Sparbank Dantumadiel'. 

Op 1 april 1903 moast master De Groot om reden fan sûnens ôfskied nimme fan de skoalle. Hy ferhuze yn maaie 1903 nei harren nije hûs by de Krúswei. Master mocht dêr noch sân jier fan syn pinsjoen genietsje en ferstoar op 25 maaie 1910.
Hielke Sijbesma

**Hielke Sijbesma**, ek: Hielke A. Sijbesma (Jiskenhuzen, 8 maaie 1897 - Súdhorn, 23 juny 1986) wie karmaster mei meardere funksjes yn uit tsjerklik en maatskiplik libben fan Moarrewâld en omkriten. 

Hy waard op 27 july 1922 beneamd ta karmaster yn Dantumadiel oant 1 novimber 1962. Sijbesma hie yn Moarrewâld en omkriten meardere funksjes yn it tsjerklik en maatskiplik libben. Sa wie hy jierrenlang bestjoerslid, wêrfan't oant 1962 sa'n 15 jier foarsitter, fan de kristlike ULO yn Moarrewâld. Dus ûnder mear by de iepening fan de nije skoalle op 1 maaie 1957. 

Fierders wie er fan 1935 - 1962 sekretaris fan de Ried fan Tafersjoch fan de Boerelienbank yn Moarrewâld. 

Fan de wenningstichting Patrimonium yn Ikkerwâld/Moarrewâld wie er fan 1927 - 1959 de administrateur. Hielke Sijbesma wie jierrenlang bestjoerslid, wêrfan 17 jier foarsitter fan de kristlike skoalle yn Ikkerwâld en wie trije perioaden diaken en fiif perioaden âlderling fan de Grifformearde tsjerke yn Moarrewâld. Fierders wie er foarsitter fan de boukommisje fan de yn 1968 nij boude tsjerke. Yn Damwâld is in strjitte nei him neamd.
Gjalt Wiegers van der Mei

**Gjalt Wiegers van der Mei** (Moarrewâld, 14 desimber 1859 – dêre, 25 oktober 1938) wie mei-oprjochter en bestjoerslid fan meardere wetterskippen en organisaasjes yn Moarrewâld en omkriten. 

Hy buorke op de pleats oan de mr P.T. Van der Herberglaan en as leechsteand pân op 15 juny ôfbaarnde. Van der Mei wie meioprjochter en bestjoerslid fan meardere wetterskippen, ûnder oare De Yndyk ûnder Ikkerwâld, oprjochte yn septimber 1904, dêr't hy oant syn ferstjerren foarsitter fan wie. Hy wie bestjoerslid fan De Lege Miede, fan it wetterskip De Broek (1906), fan it foarlopich bestjoer fan it wetterskip It Easter Reidfjild yn novimber 1908. By de oprjochting fan it wetterskip It Suder- en Easter Reidfjild yn july 1912 waard hy foarsitter. By syn ôfskied op 27 febrewaris 1933 wie hy noch foarsitter. Hy hie sitting yn de kommisje dy't op 3 septimber 1912 gear kaam om yn De Falom de oprjochting fan wetterskip Unlâns Opfeart te besprekken. Yn augustus 1914 waard hy bestjoerslid fan wetterskip De Dammeleane, dêr't er foarsitter fan wie oant er him yn 1934 net wer kiesd wurde woe. Op 29 oktober 1928 wie yn Hurdegaryp de ferkiezing fan 10 folmachten fan it wetterskip It Bûtenfjild. Gjalt Wiegers van der Mei waard ien fan de keazenen. By syn ôfskied hjirfan ein 1937 waard hy beaneamd ta ridder yn de Oarder fan Oranje Nassau.

Under oare yn 1933 wie hy bestjoerslid fan wetterskip Iewâl ûnder Rinsumageast. Gjalt Wiegers van der Mei hie ek oare bestjoersfunksjes. Sa wie hy yn 1906 sekretaris fan de Folksbank yn Moarrewâld en foarsitter fan it koöperative bûterfabryk 'De Dokkumer Wâlden' yn Ikkerwâld. Yn augustus 1916 waard yn Moarrewâld in koöperative Feriening ta Oanfier fan Feefoer oprjochte, wêrfan Gjalt Wiegers van der Mei as besjoerslid beneamd waard. Hy wie diaken fan de Nederlânsk Herfoarme Tsjerke yn Moarrewâld. Op 17 novimber 1895 waard hy notabel, op 8 desimber 1895 tsjerkefâd en op 2 desimber 1901 presidint-tsjerkefâd. Gjalt Wiegers van der Mei liet foar syn soan Johannes Gjaltjs van der Mei de pleats Dwersleane 2 sette.
Johannes Galenus Willem Hendrik van Sytzama

Mr. **Johannes Galenus Willem Hendrik baron van Sytzama** (Friens, Idaerderadiel (Beslingastate), 26 oktober 1830 - Oldebroek, 28 augustus 1907 *yn huzinge Schouwenburg*), wie boargemaster fan Tytsjerksteradiel (1858-1864) en rjochter yn Sutfen. Yn Tytsjerksteradiel wie er der opfolger fan jonkhear Hobbe Baerdt van Sminia, yn 1864 aard hy opfolge troch jonkhear Johan Æmilius Abraham van Panhuys. 

Hy wie de soan fan Maurits Pico Diederik van Sytzama en Catharina van Haersma de With. 

## Libbensrin
### Houliken en bern
Hy troude yn Achtkarspelen, 6 oktober 1853 mei jonkfrou Sjoerdtje Wierdina van Haersma de With, (Ljouwert 24 juny 1824 - Warkum, 25 febrewaris 1866), dochter fan Daniël de Blocq van Haersma de With en Volkertina Adriana Heringa. 
Johannes en Sjoerdtje krigen neikommende bern bekend:
* Volkertina Adriana van Sytzama (Tytsjerksterdiel, 20 septimber 1854 - Tytsjerksteradiel, 21 septimber 1854)
* Geertuid Anna Aletta van Sytzama (berne Tytsjerksterdiel, 26 april 1856)
* Daniel de Blocq van Sytzama (berne Tytsjerksterdiel, 29 april 1858)
*Maurits Pico Diderik van Sytzama (Tietjerksteradeel, 21 febrewaris 1860 - Tytsjerksterdiel 17 maart 1862)
* Catharina Johanna van Sytzama (berne Tytsjerksterdiel, 12 febrewaris 1862) 
* Anna Maria Clara van Sytzama (berne Tytsjerksterdiel, 15 novimber 1863) 
* Maria Anna van Sytzama (Warkum, 15 febrewaris 1866) - Warkum 16 febrewaris 1866)

Nei it ferstjerren fan syn frou troude Johannes yn Achtkarspelen, 29 maart 1867 mei syn snoar Catharina van Haersma de With (Ljouwert, 29 jannewaris 1826 - Sutfen, 22 oktober 1885), dochter fan Daniël de Blocq van Haersma de With en Volkertina Adriana Heringa. Dit houlik bleau sûnder bern.
Brânbuorren

**Brânbuorren** is in buorskip by Ie yn Noardeast-Fryslân. Brânbuorren leit justjes eastlik fan de doarpskearn fan Ie, dêr't it formeel ûnder falt. De bebouwing fan de buorskip leit oan de mei deselde namme semy-dearinnende strjitte oan de noardkant fan in flauwe bocht fan de Dodingawei (N358). De buorskip bestiet út seis huzen dy't ticht byinoar stean. Fan de wei ôf binne der fjouwer fuortendaliks te sjen.

## Skiednis
De buorskip is ûntstean út in twatal huzen dy't der om 1915 hinne boud waarden. Geandewei binne der noch in pear bykommen. Brânbuorren lei oant de gemeentlike weryndieling fan 1984 yn de eardere gemeente East-Dongeradiel. Dêrnei foel it oant 2019 ûnder de gemeente Dongeradiel, wêrnei't dy opgie yn de gemeente Noardeast-Fryslân.
Eambuorren

**Eambuorren** is in earder buorskip yn 'e himrik fan Parregea bewesten Hieslum yn de gemeente Súdwest-Fryslân, foar 2011 Wûnseradiel. 

Op 17e en 18e-iuwske kaarten wurdt it oanjûn as **Æembuyren**, yn de njoggentjinde iuw wurdt **Æmburen** skreaun. It earste diel fan de namme is in persoansnamme, bygelyks Ame.

## Sjoch ek
* Fryske doarpen, buorskippen en delsettings
Evert Jan Diest Lorgion

**Evert Jan Diest Lorgion** (De Lemmer, 30 augustus 1812 - Grins, 11 maaie 1876) wie tsjerkehistoarikus en predikant.

## Biografy
Hy wie in soan fan dûmny Johannes Jacobus Lorgion, predikant op De Lemmer. Hyn boaske yn 1837 oan Theodora Klazina Banga (1814-1851), dochter fan dr. Jelle Banga en lid fan de famylje Banga, en yn 1855 mei Godartine Alexandrine Gerhardine Phillippine barones van Hoevell (1815-1902), lid fan de famylje Van Hövell en suster fan Twadde Keamerlid dr. Wolter Robert baron van Hoevell (1812-1879).

Hy gie nei de Latynske skoallen fan Amsterdam en Frjentsjer, liet him yn 1829 ynskriuwe oan it Athenaeum yn Frjentsjer en yn oktober 1831 oan de hegeskoalle te Grins, dêr't er 21 desimber 1836 doktor yn de teology waard op in proefskrift titele *De dicentibus scribentibusque, speciatim in N.T. occurrentibus, suo convenienter ingenio interpretandis*.

Lorgion stie as predikant yn Hallum (1834-42), yn Stiens (1842-43) en Grins (1843-60). Yn 1860 waard er heechlearaar te Grins. Yn de akadeemjejierren 1862-1863 en 1872-1873 wie Lorgion rektor magnifikus.

Lorgion joech de earste tsjerkhistoaryske stúdzjes oer Fryslân út en ek oar wurk yn de geast fan de saneamde 'Grinzer rjochting'

## Wurk
* *Geschiedenis van de invoering des Christendoms in Nederland* (Ljouwert 1842); 
* *Geschiedenis van de kerkhervorming in Friesland* (Ljouwert 1842); 
* *Leerrede ter bevestiging van Ds. A.P. Reitsma* (Grins 1845); 
* *Leerrede ter godsdienstige viering van den oudejaarsavond* (Grins 1846);
* *De Ned. Herv. kerk in Friesland, sedert hare vestiging tot het jaar 1795* (Grins 1848); 
* *[[Balthasar Bekker|Balthazar Bekker]] in Friesland* (Grins 1848); 
* *Geschiedkundige beschrijving der stad Groningen* (Grins 1850-57);
* *Balthazar Bekker in Amsterdam* (Grins 1850);
* *De voorbereiders der kerkhervorming in Nederland* (Grins 1851);
Ensafuorthinne, foar fierdere bibliografy sjoch portaal fan Nederlân
Abbemawier

**Abbemawier** is in buorskip east fan Friens yn de gemeente Ljouwert. 

Op de kaart fan Eekhoff út de 19e iuw stiet Abbemawier, yn 2009 is it in húsnamme. Mooglik is it itselde as **Abbawerren** út 1543 dy't ferkeard stavere is, want *-wer*( lykas yn Langweer) is wat oars as de útgong *-wier*. Abbe soe ôflaat wêze kinne fan de jongesnamme Abe.
Alde Miede

**Alde Miede** of **Aldemiede** is in buorskip noardeast fan Warstiens benoarden it Prinses Margrietkanaal yn de gemeente Tytsjerksteradiel. It heart ta de himrikken fan Suwâld en Tytsjerk.

De namme komt yn 1543 foar as **Oldemeeden**. It sil dan in oantal stikken lân wêze, fan in pleats wurdt dan skreaun *Opper mied*. In miede is in stik healân. Yn it gebiet stiene eartiids in oantal pleatsen op ferhege hússteden. By Alde Miede is in einekoai.
Teri Hatcher

**Teri Lynn Hatcher** (Palo Alto (Kalifornje), 8 desimber 1964) is in Amerikaansk aktrise dy't bekend wurden is fan har rol as Lois Lane yn de telefyzjerige *Lois & Clark: The New Adventures of Superman*. 

## Wurkpaad
Hatcher waard bekend troch har rol as Lois yn *[[Lois and Clark: The New Adventures of Superman]]* en spilet Susan yn *[[Desperate Housewives]]*. Har earste rol hie se yn *[[The Love Boat]]*. Fierders kaam sy hieltyd werom yn *MacGyver* yn de rol fan Penny Parker en spile sy yn telefyzjesearjes sa as *[[Star trek#The Next Generation|Star Trek: The Next Generation]]*, *[[L.A. Law]]*, *Quantum Leap*, *[[Frasier]]* en *Seinfeld*. Yn 1997 wie se in Bond girl doe't hja de rol fan Paris Carver spile yn *[[Tomorrow Never Dies (film)|Tomorrow Never Dies]]*. Yn 2005 wûn se in Golden Globe foar Bêste Aktrise foar har rol as Susan Mayer yn de telefyzjerige *[[Desperate Housewives]]*.

## Persoanlik libben
Maart 2006 makke Hatcher yn Vanity Fair iepenbier dat se as bern seksueel misbrûkt wie troch in oantroude omke.

Tusken 1985 en 1988 hie Hatcher ferkearing mei akteur Richard Dean Anderson mei wa't hja yn MacGyver spile. Hatcher troude op 4 juny 1988 mei Marcus Leithold, mar in jier letter roan it houlik al op 'e non. Op 27 maaie 1994 troude se mei Jon Tenney; hja krigen in dochter, Emerson Rose, op 10 novimber 1997; sy skiede yn maart 2003 fan him.

## Bibliografy
* 2006 - *Burnt Toast*. Utjouwerij Hyperion

## Filmografy
* *Sundown* (2016)
* *Planes 2* (2014) - stim
* *Planes* (2013) - stim
* *[[Coraline (film)|Coraline]]* (2009) - Coraline har mem/De oare mem (stim)
* *Resurrecting the Champ* (2007) - Andrea Flak
* *[[Momentum (film)|Momentum]]* (2003) - Jordan Ripps
* *A Touch of Fate* (2003) - Megan Marguilas
* *[[Jane Doe (film)|Jane Doe]]* (2001) - Jane Doe
* *[[Spy Kids]]* (2001) - Ms. Gradenko
* *Say Uncle* (2001) - 
* *Running Mates* (2000) - Shawna Morgan
* *[[Fever (film)|Fever]]* (1999) - Charlotte Parker
* *Since You've Been Gone* (1998) - Maria Goldstein
* *[[Tomorrow Never Dies (film)|Tomorrow Never Dies]]* (1997) - Paris Carver
* *2 Days in the Valley* (1996) - Becky Foxx
* *Heaven's Prisoners* (1996) - Claudette Rocque
* *Dead Girl* (1996) - foarbygonger
* *All Tied U]* (1994) - Linda Alissio
* *The Cool Surfac]* (1994) - Dani Payson
* *Brain Smasher... A Love Stor]* (1993) - Samantha Crain
* *Straight Talk* (1992) - Janice
* *Dead in the Water* (1991) - Laura Stewart
* *Soapdish* (1991) - Ariel Maloney
* *The Brotherhood* (1991) - Teresa Gennaro
* *[[Tango & Cash]]* (1989) - Katherine 'Kiki' Tango
* *[[The Big Picture]]* (1989) - Gretchen

## Keppelings om utens
* IMDb.com
* Terihatcher.net
* Fan webside
Medwert

**Medwert** is in buorskip dy't yn de gemeente Noardeast-Fryslân leit. Medwert leit westlik fan Waaksens en besuden Holwert. Medwert leit yn de himrik fan Holwert. 

De bebouwing fan Medwert leit oan de Medwert en de Medwerterwei. De kearn bestiet út 6 adressen oan de Medwert en 3 oan de Medwerterwei. 

De buorskip leit yn de Blijer en Holwerter Polder.

## Skiednis
Op nije kaarten stiet de húsnamme Groot Medwert neamd dêr't in pleats fuort njonken de terp mei bedoeld wurdt. Dy terp wurdt troch Eekhoff yn de 19e iuw *Medderburen* neamd en de pleats(en) *Gr. en Kl. Medwerd*. De kaart fan 1700 neamt allinnich *Medderbuiren*. It giet hjir om in âlde namme dy't grif yn de 9e iuw as *Metwid* oanhelle wurdt. Yn 944 wurdt *Medunwrth* neamd. De namme giet dan fan *Medewerth* út de 12e iuw nei *Medwert* yn 1511. 

De útgong -wert hat grif as betsjutting *midden*, buorren sil der letter bykomd wêze.

Sûnt 2019 leit Medwert yn de gemeente Noardeast-Fryslân, dêrfoar lei er yn de gemeente Dongeradiel en foar 1984 lei de buorskip yn West-Dongeradiel.

## Berne yn Medwert
* Theo Hiddema, abbekaat en lid fan de Twadde Keamer.

## Sjoch ek
* Fryske doarpen, buorskippen en delsettings
Skilbus

De **skilbus** (Nederlânsk: *belbus*) is een foarm fan iepenbier ferfier op oanfraach. Dizze bustsjinst riidt allinne at der reservearre is. Meast bard dat telefonysk, dêrom de namme de namme **skil**-bus.

Skilbussen binne der kaam om tinbefolke gebieten te betsjinjen, dêr't in regelmjittige bustsjinst net mear rendabel is troch te min passazjiersoanbod.

In skylbus hat wol in tal fêste haltes, mar riidt net neffens in fêste rûte of in fêste tsjinstregeling. De bus stoppet inkeld op plakken dy't foarôf oanfrege binne by de ferfiersmaatskippij. Teffens moat de passazjier sizze op hokker tiden dat er op- en ôfstappe wol. De maatskippij jout dan it tiidstip fan fertrek troch.

In rit mei de skilbus kostet likefolle as in rit op in gewoane busline. 

Skilbussen binne yn de regel lytser as gewoane autobussen ("minibussen", mei in kapasiteit fan sa'n 10-15 passazjiers). Oer it generaal binne skilbussen ek gaadlik foar selsstannich reizgjende rolstoelbrûkers.

Ferfier mei de skilbus kin útfierd wurde troch in iepenbierferfierder of troch in ûnderoannimmer, sa as in pleatslik taksybedriuw.
Algeraburren

**Algeraburren** wie in buorskip yn de gemeente Súdwest-Fryslân. Al yn 1468 neamd as in oan de stêd Warkum fêstgroeide útbuorren. No folslein yn Warkum opgien. De brêge by de terp **Algera bura** wurdt neamd. De delsetting hat syn namme te tankjen oan de famylje Algera fan Warkum (in oar laach kaam fan it doarp Garyp). De foarnamme Alger hat as kearnbetsjutting: 'edele (strider) mei de spear'.
Leenhús

**Leenhús** wie in delsetting fan sa'n trije huzen besuden Aldskou yn de tsjintwurdige gemeente It Hearrenfean.

De namme komt ek foar as
**Leenhuys**

## Sjoch ek
* Fryske doarpen/buorskippen
Alsert

**Alsert** is in delsetting op de terp by Bitgum yn de gemeente De Waadhoeke.

De namme komt ek foar as **Alserd**, **Allswert**, **Lutke Alsert** en **Gr. Alserd**. Op in soad plakken waarden pleatsen yn twaen ferdield. Men koe dan mei minder lân in boerebestean opbouwe as dêrfoar.

## Sjoch ek
* Fryske doarpen/buorskippen
Altena

* Altena (Drinte), in buorskip by Peize yn Drinte
* Altena (Makkum), in buorskip by Makkum
* Altena (Nij-Nederlân), in delsetting yn earder Nieuw-Nederland, stiet no bekend ûnder de namme Wilmington
* Altena (Noard-Brabân), in gemeente yn Noard-Brabân
* Altena (Westfalen), in stêd yn it Dútske Westfalen
* Lân fan Altena, In Nederlânske lânstreek en eardere Hearlikheid
* Kasteel Altena (Almkerk), eartiidsk kastiel fan de Hearen fan Altena
* Fort Altena, in ûnderdiel fan de Nije Hollânske wetterliny
* Altena (Delft), in bûtenhûs yn Delft
* Lânguod Altena, in eartiidsk lânguod ten noarden fan Heerle
* Burg Altena, in kastiel yn Altena, Westfalen
* Graafschap Altena, in greefskip om Altena (Westfalen) út de 12e iuw (opgien yn greefskip Mark)
* Kastiel Altena yn de Belgyske gemeente Damme
* Kastiel Altena (Kruibeke) yn de Belgyske gemeente Kruibeke
* Altena Wouw, eartiidsk kastiel yn Heerle
* Hoeve Altena yn it natoergebiet Het Leen yn East-Flaanderen
* Altena (bedriuw), in histoarysk Nederlânsk auto- en motorfytsenmerk
Altena (Makkum)

**Altena** is in buorskip  by Makkum yn de gemeente Súdwest-Fryslân.
De namme komt fan dat pleatsen 'te na', dus 'te nei' by it doarp stienen. De namme komt ek foar by Dokkum, Lytsewierrum en Kooten.

## Sjoch ek
* Fryske doarpen/buorskippen
Altenburch

**Altenburch** is in buorskip noardeast fan Himpens  yn de gemeente Tytsjerksteradiel, yn 'e himrik fan Suwâld. De namme is fanâlds fan in iisherberch oan it Langdeel ûnder Suwâld. 

De namme komt ek foar as **Altenburg**.

## Sjoch ek
* Fryske doarpen/buorskippen
De Kreake

**De Kreake** is in delsetting benoarden Slappeterp yn de gemeente De Waadhoeke.

De namme komt ek foar as **Krake**. Ek as nammen foar pleatsen: Grutte Kreake en Lytse Kreake. Krek betsjut soksawat as 'krom' of 'kom' en soe dus in bocht yn it wetter de Aldmear west hawwe kinne.

## Sjoch ek
* Fryske doarpen/buorskippen/delsettings
Rypein

**Rypein** wie delsetting benoardeasten Wytmarsum yn de gemeente Wûnseradiel. De wei Rijpenderlaan ferwiist dêr noch nei.

De namme komt ek foar as
**Rypeindt**, **Rypeinde** en **Rijpend**.
## Sjoch ek
* Fryske doarpen/buorskippen
De Skieding

Mei **De Skieding** of *Fryske Skeid* wurdt op nije kaarten de wei noardwest fan Fryske Peallen tusken Fryslân en Grinslân bedoeld. Dy namme wurdt ek brûkt foar de wei op de grins tusken Opsterlân en Smellingerlân. Ek de wei dy't fan it punt ôf dêr't dy wegen by elkoar komme, by Puntpeal 13, nei it noarden ta hjit De Skieding. De bebouwing oan dy dyk wurdt yn de Encyclopedie van Friesland (1958) as in buorskip ûnder Drachtster Kompenije neamd. As Fryske namme hjit dy buorskip Fryske Skeid.

De Skieding is in part fan de N358.

## Sjoch ek
* Puntpeal
Andelahuzen

**Andelahuzen** is in buorskip noardwest fan Burchwert yn de gemeente Wûnseradiel.

De namme komt ek foar as **Andlahuis**, **Andlahuysen**. Dit soe komme kinne fan de famyljenamme Andela of de manljusnamme Andel(e). In oare ferklearring is in ferwizing nei andel as in soarte kweldergers.

## Sjoch ek
* Fryske doarpen/buorskippen/delsettings
Answert

**Answert** is in buorskip en terp yn de gemeente Súdwest-Fryslân, yn 'e himrik fan Easterein.

De namme komt ek foar as **Amswert**. De pleats op de terp wurdt **Answerda zate** en **Aemswerdera zate** neamd. 

De namme soe komme kinne fan de persoansnamme Anne. Oaren binne fan betinken dat de namme komt fan *Aem-* of *Eem-* wat ferwiist nei de útmûning fan in wetterrin. Yn sa'n gefal soe de namme fan "An(ne)swert" of "Aemswert" ôflaat wêze kinne. 

## Sjoch ek
* Fryske doarpen/buorskippen/delsettings
Baarderbuorren (Wytgaard)

**Baarderbuorren** is in buorskip besuden Wytgaard yn de gemeente Ljouwert. 

De namme komt ek foar as **Braerd** (1451), **Brauwert** en **Baardbuiren**.

## Sjoch ek
* Fryske doarpen/buorskippen/delsettings
Balkein

**Balkein** is in delsetting benoardeasten Feinsum yn de gemeente Ljouwert.

De namme komt ek foar as **Balckeijnd** en **Balkend**. De balke wie eartiids mooglik om oer in feart te kommen. Mooglik dat dat letter de **Finckumbielzer tille** neamd waard.

## Sjoch ek
* Fryske doarpen/buorskippen/delsettings
Bambuorren

**Bambuorren** is in earder buorskip súdlik fan Ferwâlde yn de gemeente Súdwest-Fryslân.

De namme komt ek foar as **Bamburen**, **Bambuyren** en **Bambuiren**. De betsjutting fan it earste diel fan de namme is ûndúdlik.

## Sjoch ek
* Fryske doarpen/buorskippen/delsettings
Johan Sippo fan Harinxma thoe Slooten (1714-1799)

**Johan Sippo fan Harinxma thoe Slooten** (10 augustus 1714 - 25 septimber 1799), soan fan Pieter Ernst en Godefrida fan Molenschot, wie luitenant by de Fryske *gardes du corps*, letter kolonel, generaal-majoar en luitenant-generaal-kertiermaster. 

Hy troude yn Ljouwert mei Margaritha Titia fan Coenders, (13 febrewaris 1721 - Ljouwert), 10 april 1793), dochter fan Albert Aemilius fan Coenders, dy't him sân bern skonk. 

Syn portret troch in ûnbekend skilder is yn de samling fan Mr. Pieter Albert Vincent baron van Harinxma thoe Slooten yn Ljouwert.
Boelens

## Laach
* Famylje Boelens - eigenierd laach út Olterterp
* Famylje Boelens (Stynsgea) - laach út Stynsgea, levere yn de 17e iuw fjouwer grytmannen fan Achtkarspelen

## Persoanen
* Amerozius Ayzo fan Boelens - Twadde Keamerlid
* Andries Boelens - skepen en boargemaster
* Ayzo fan Boelens - riedshear
* Boel Dirck Boelens - skepen en boargemaster
* Boelardus fan Boelens - luitenant en patriarch
* Boelardus Augustinus fan Boelens - dichter
* Broer Boelens - lânmjitter út Beetstersweach
* Cornelis Boelens - boer en bestjoerder
* Gauke Boelens - provinsjaal politikus
* Jan Boelens - keapman , mûnder en maire
* Jan Hendrik van Boelens - û. o. boargemaster fan Ljouwert
* Krine Boelens - ynspekteur leger ûnderwiis
* Peter Boelens - politikus
* Pieter Rijnhart Boelen - kolonel
* Victor Boelens - arsjitekt

## Plak
* Boelensloane - doarp yn Fryslân.
De Band

**De Band** is in buorskip yn it easten fan Sânfurd yn de gemeente Súdwest-Fryslân. It gebiet en de wei hearden earst by Aldegea.

De namme komt ek foar as **Oldegaene band**.

## Sjoch ek
* Fryske doarpen/buorskippen/delsettings
Streekmuseum Eppingastate

**Streekmuseum Eppingastate** is in museum oan de Boomsmastrjitte yn Sondel, Gaasterlân. It boeremuseum fan Willem Eppinga iepene yn 2011, neidat it sûnt 2009 alris ynsindinteel iepen west hie. 

De kolleksje bestiet út sulverguod, diggelguod, antyk meubilêr en keunstfoarwerpen. Yn it lytsbûthús fan de state, mei Hollânske stâl, steane ark en reau. Ek in Fryske sjeas en boereweinen. De opkeamer en wenkeamer en it stookhok  binne ynrjochte lykas eartiids. Oan de muorren hingje buordsjes mei ferklearjende teksten.

## Sjoch ek
* List fan Fryske musea
Andries Boelens

**Andries Boelens** (Amsterdam, 1455 - dêre, 1525) wie in skepen en boargemaster fan Amsterdam. Yn it tiidrek 1496 - 1517 wie er fyftjin kear boargemaster.

Andries Boelens kaam út in yn de 15e en 16e iuw foaroansteande Amsterdamske famylje. Hy is de pakesizzer fan Durk Boelens dy't foar him trije kear boargemaster wie. Mei 15 boargemasterskippen stiet Boelens op it twadde plak fan langstsittende boargemasters fan Amsterdam.

Oer syn rol yn de polityk fan de stêd Amsterdam is bûten de 17e iuwse stúdzje fan J. van Wieringen Ghijsberts net folle bekend. Ut de stúdzje soe blike dat Andries Boelens it rjocht fan it fieren fan de keizerskroan yn it wapen fan Amsterdam mooglik krigen hawwe soe troch in liening oan Keizer Maksimiliaan I te jaan; *Hij leende aan Keyser Maximiliaan, een goede somme gelts, waerdoor hij des Keysers gunst, en voor de Stad van Amsterdam, de keyserlijcke kroon op haer waepenen verkreegh'.

== Vondel oer Boelens ==
<blockquote> *Waerna Maxmiliaen, Roomsch Koning, hoogh ge-eert,*<br />
*Haer' wapenkruisschilt kroont met diamante straelen,*<br />
*En parlen van zijn kroone, om eeuwighlijck te praelen,*<br />
*Als met een danckbaer merck van zijne majesteit,*<br />
*Voor Ridder Boelens gout, en 's helts grootdaedigheit,*<br /></blockquote>

Nettsjinsteande dat [[Joost van den Vondel]] dy jefte neamde, is der (noch) gjin bewiismateriaal fûn dat de bewearing fan J. van Wieringen Ghijsbertsz stavet.

[[Joost van den Vondel|Vondel]] dichte oer him yn *Op de Wapenkroon van Amsterdam* :
<blockquote>*Indien men uwen gryzen stam,*<br />
*Ter heerschappij des lants geschapen,*<br />
*En die ’s lants vryburg Amsterdam*<br />
*Gekroont heeft met de kroon van ’t wapen,*<br />
*Den lauwer schonk, die niet verdort,*<br />
*Noch schoot de dankbaarheid te kort.*<br />
*Had Andries niet Stadts eer bewaert,*<br />
*En ’s Keizers glori trouw verdadight,*<br />
*August had met zijn edel swaert*<br />
*Den Ridder spader begenadight,*<br />
*Wiens miltheit Oostenryck behaegt*<br />
*Daer Amstels schilt de kroon afdraagt.''
Bânsleat (buorskip)

**Bânsleat** is in buorskip yn de gemeente De Fryske Marren, yn de himrik fan Bantegea. Hy ûntstie pas let as turfgraversdelsetting oan it wetter Bânsleat.

De namme komt ek foar as **Banslaet** en **Bandsloot**. It wurd *band* betsjut hjir mooglik *streek*.

## Sjoch ek
* Fryske doarpen/buorskippen/delsettings
Joachimus Lunsingh Tonckens (1817-1893)

**Joachimus Lunsingh Tonckens** (Westervelde, 28 maart 1817 - De Haach, 1 april 1893) wie in Nederlânsk dokter en boargemaster.

## Libben en wurk

Tonckens wie in soan fan de lânbouwer en wethâlder fan Smilde Elzo Tonckens en Elisabeth Reinders Nijensikkinge. Hy wie in pakesizzer fan Joachimus Lunsingh Tonckens, eigener fan Huzinge Westerveld of de Tonckensboarch. Hy studearre medisinen oan de Universiteit fan Grins en promovearre dêr yn 1842 ta medysk doktor en yn 1843 ta doktor yn de ferloskunde. Hy fêstige him as dokter op De Sweach. Hy wie dêr de buorman fan de famylje Van Teyens en krige de grouwe erfenis fan dat laach, dat gjin neiteam hie. Hy liet it monumintale pân Bordena oan de Haadstrjitte 31 bouwe. Hy wie lid fan Provinsjale Steaten fan Fryslân. Yn 1865 waard er beneamd ta boargemaster fan Opsterlân. Mei dy funksje hold er yn jannewaris 1873 op. Hy waard opfolge troch Albertus van Harinxma thoe Slooten Hy ferhuze nei De Haach, dêr't er yn 1893 yn 'e âldens fan 76 jier ferstoar.

Tonckens boaske op 15 july 1847 yn Ljouwert mei de dêr berne Helena Aletta Koumans Smeding, dochter fan Pieter Koumans Smeding, útjouwer fan de Ljouwerter Krante en Johanna Vitringa Coulon. Ut dat houlik waarden fiif dochters berne. Syn broer Sijbrandus Hellinga wie boargemaster fan Odoorn.
Amerozius Ayzo fan Boelens

**Amerozius Ayzo van Boelens**, ek wol **Ambrosius Aijso van Boelens** (19 maart 1766, Hurdegaryp - 30 novimber 1834, Olterterp) wie ûnder oaren lid fan de Twadde Keamer, riedshear fan it Hof fan Fryslân en presidint fan de rjochtbank op It Hearrenfean.

## Biografy

Amerozius Ayzo wie in soan fan Boelardus Augustinus fan Boelens en Anna Meilinga dy't op Bennemastate yn Hurdegaryp wennen. Hy studearre Romeinsk en nij rjocht en promovearre, op de Hegeskoalle te Harderwyk, oant 3 febrewaris 1790. Hy wie yn  1792 kommys op it sekretariaat fan it provinsjaal bestjoer fan Fryslân, yn 1800 lid fan it departemintsbestjoer fan de Iems, yn 1801 riedshear yn it Hof fan Fryslân, yn 1812 presidint fan de rjochtbank te It Hearrenfean. Yn 1825 waard er lid fan de Twadde Keamer en yn 1831 grytman fan Opsterlân. 

Hy stoar op 30 novimber 1834 yn Olterterp en waard beïerdige op it doe krekt oanleine famyljebegraafplak yn Olterterp dat no it Aldhôf neamd wurdt.  

Amerozius wie boaske mei Suzanna Cornelia Trotz (Demerary 1772 - Olterterp 1848); sy krigen njoggen bern. Beide waarden begroeven op it Aldhôf dat Fan Boelens yn 1830 as famyljebegraafplak ynrjochtsje litten hie.
Boelardus Augustinus fan Boelens

**Boelardus Augustinus fan Boelens** (5 septimber 1722, Ljouwert-  9 novimber 1777, Hurdegaryp) wie in Nederlânsk dichter dy't yn 1749 de earst bekende fermelding makke fan de Alvestêdetocht.

## Biografy
Boelardus Augustinus fan Boelens waard yn 1722 berne as soan fan Ayzo fan Boelens en Rinske Lycklama. Hy troude mei *Anna Mellinga*, se krigen fiif bern, wêrûnder Amerozius Ayzo fan Boelens. Boelardus Augustinus waard bekend troch syn gedicht mei as titel: "de Winter", mei dêryn de âldst bekende fermelding fan de Alvestêdetocht, dy't hy skreau foar syn freon jonkhear Hessel Vegilin van Claerbergen. 

:*'t Is Pier die de ellef Steden van Vriesland, op een dag, heeft in het rond gereden, en nog zijn maal met vrede at in den Olyhoek, te Bolsward in den stal, bij Vetlap van den Hoek,*

De jonkhear publisearre it gedicht ûnder it pseudonym *B. Bornius Alvaarsma*. Dêrneist skreau Boelardus Augustinus û.o. it *Bruiloftsvers* en *Geboortedicht*, oan de famylje Vegilin fan Claerbergen, diskear ûnder eigen namme. Boelardus Augustinus stoar op 9 novimber 1777 yn Hurdegaryp.
Barsum

**Barsum** is in delsetting noardeastlik fan Lollum yn de gemeente Súdwest-Fryslân. De buorskip leit oan 'e Tsjommer Feart dy't súdeastlik fan 'e buorskip rint. Oan oare kant de feart leit de terp Lopens mei de pleats Grut Lopens.

## Skiednis
De namme komt ek foar as **Beersuert**, **Berswert** en **Barzum**. De útgong -wert komt fan "opwurpen hichte" en ber- soe komme kinne fan it Aldfryske *ber* - "slyk". Yn 'e 17e iuw waard it twadde part ferfongen troch -um, mooglik bard ûnder ynfloed fan Lollum, itjinge net in ûngewoan ferskynsel wie.

## Sjoch ek
* Fryske doarpen/buorskippen/delsettings
Barwegen

**Barwegen** is in delsetting benoarden Ingwierrum yn de gemeente Noardeast-Fryslân.

De namme komt ek foar as *Berchwegen* en as namme foar in pleats *Burgewechse saede* en *Bawrechster Saete*.
## Sjoch ek
* Fryske doarpen/buorskippen/delsettings
Schotanus

* Anton Schotanus (1943), dammer 
* Bernardus Schotanus (1598-1652), heechlearaar yn de rjochten (Universiteit fan Frjentsjer)
* Bernardus Schotanus à Sterringa (± 1639-1704) auteur fan de Schotanusatlas(sen)
* Christianus Schotanus (1603-1671), auteur fan de Schotanusatlas(sen)
* Elske Schotanus (1957), skriuwer en keunstner
* Hanso Schotanus à Steringa Idzerda (1885-1944), yngenieur en radiopionier
* Henricus Schotanus (1548-1605), hoogleraar in de rechten (universiteit Frjentsjer)
* Meinardus Schotanus (1593-1644) gereformeerd predikant en hoogleraar theologie (Fierdere Reformaasje)
* Joop Schotanus (1932-2011), sindeling
De Bey

**De Bey** wie in delsetting en de namme fan in pleats east fan Kollum yn de gemeente Noardeast-Fryslân.

De namme komt ek foar as **De Bei** en yn de strjitnamme **Beywei** en it wetter de **Alde Beyried**.

## Sjoch ek
* Fryske doarpen/buorskippen/delsettings
De Beinten

**De Beinten** is in eardere delsetting en in hjoeddeistige strjitnamme yn 'e krite besuden Minnertsgea yn de gemeente De Waadhoeke.

De namme komt ek foar as **dae Bent(h)en**, **Beintenwei**, **Bentten** en **Beynten**. 

## Sjoch ek
* Fryske doarpen/buorskippen/delsettings
Barrum

**Barrum** is in delsetting súd fan Tsjom yn de gemeente De Waadhoeke.

De namme komt ek foar as **Berrum** en '''Barma stins.

## Sjoch ek
* Fryske doarpen/buorskippen/delsettings
De Bels

**De Bels** wie in delsetting súdwest fan Harich yn de gemeente De Fryske Marren.

De namme komt mooglik fan in bels as Belgysk hynder, mar yn de Earste Wrâldoarloch sieten der ek Belgyske flechtlingen yn Gaasterlân.

## Sjoch ek
* Fryske doarpen/buorskippen/delsettings
Berchhús

**Berghús** is in delsetting en in hûsnamme benoarden Lollum yn de gemeente Súdwest-Fryslân.

De namme komt ek foar as *Berghuys*, Berghuis, *Groot Berghuis* en *Klein Berghuis*. Mooglik hat de namme te krijen mei eat 'opbergje'.

## Sjoch ek
* Fryske doarpen/buorskippen/delsettings
Berchhuzen

**Berchhuzen** is in buorskip dy’t yn de gemeente Noardeast-Fryslân leit. Berchhuzen leit westlik fan Easternijtsjerk en Bollingwier. Berchhuzen leit yn de himrik fan Easternijtsjerk.

De bebouwing leit oan de dea-rinnende wei mei deselde namme Berchhuzen. De kearn bestiet út 6 adressen.

Benoarden Berchhuzen rint De Peazens.

## Skiednis
### Namme
De namme komt ek foar as *Berghusen*, *Berghuijsen*, Berghuizen en yn *Berchuystre meden* en *Berchhuzerwei*.

### Gemeentelike weryndieling
Sûnt 2019 leit Berchhuzen yn de gemeente Noardeast-Fryslân, dêrfoar lei it yn de gemeente Dongeradiel en foar 1984 lei de buorskip yn sawol de gritenij as de gemeente East-Dongeradiel.

## Berne
* Froukje Annema, skriuwster

## Sjoch ek
* Fryske doarpen/buorskippen/delsettings
Berkwert

**Berkwert** is in delsetting ûnder Kûbaard yn de gemeente Súdwest-Fryslân.

De namme komt ek foar as *Berckwerdt*, *Berckquert*, *Berkwerterleane*, *Barkwerd* en *Barkwert*.
## Sjoch ek
* Fryske doarpen/buorskippen/delsettings
Bessebuorren

**Bessebuorren** is in westlik buorskip en strjitnamme fan Bitgum yn de gemeente De Waadhoeke.

De namme komt ek foar as *Bessem* en *Besse(n)buren*.
## Sjoch ek
* Fryske doarpen/buorskippen/delsettings
Moby Dick

* Moby-Dick, it boek fan Herman Melville oer in grouwélige potfisk
* Inkele films nei it lykneamige boek fan Herman Melville:
** Moby Dick (1930) fan Lloyd Bacon mei John Barrymore
** Moby Dick (1956) fan John Huston mei Gregory Peck en Richard Basehart
** Moby Dick (1998), telefyzjefilm fan Franc Roddam mei Henry Thomas, Bruce Spence en Patrick Stewart
** Moby Dick (2010), film fan The Asylum
* In beloega dy't yn 1966 yn de Ryn swom.
* In seehûn Moby Dick dy't yn 1981 yn Breda swom.
* De wrâldferneamde drumsolo fan Led Zeppelin: Moby Dick (Led Zeppelin)
* De bynamme fan de Porsche 935, modeljier 1978
Bekkum

**Bekkum** is in delsetting noardwest fan Hilaard yn de gemeente Ljouwert.

De namme komt ek foar as *Beckum*, *Gr. Bekkum* en *Klein Bekkum*.

## Sjoch ek
* Fryske doarpen/buorskippen/delsettings
Aldhôf (Olterterp)

It **Aldhôf** is sûnt 1830 it famyljebegraafplak fan de famylje Boelens yn Olterterp. Nei 1828 wie it om hygiënyske redenen ferbean om ferstoarnen yn de tsjerke te beïerdigjen. Dêrom lei Ambrosius fan Boelens in begraafplak oan op it plak op syn lângoed dêr't yn de 14e iuw de tsjerke fan Olterterp stien hawwe moat. De Lykleane, mei links en rjochts in rige bûken, roan fan de tsjerke nei it Aldhôf. It Aldhôf komt op de Schotanus-Halmakaart fan 1718 foar as *Old Kerkhof*.

Yn 1934 waard it heule lângoed, útsein dit partikuliere begraafplak, eigendom fan de Algemeene Friesche Levensverzekering Maatschappij (AFLM), letter Aegon, no Amvest). Tsjintwurdich lizze der 12 stiennen, ôffrede mei in smei-izeren stek.

;Op it hôf lizze ûnder oare:
* Boelardus Augustinus fan Boelens († 1830)
* Amerozius Ayzo fan Boelens (1766-1837)
* Susanna Cornelia Trotz (Demerary (Guyana), 1772 - Olterterp 1848), Ambrosius syn frou
* Fiif fan Ambrosius syn bern, mei harren partners en koart nei de berte ferstoarne bern
* In pakesizzer fan Ambrosius, stoarn mei ien jier, syn âlden kamen yn Swol te hôf
* Akke de Boer († 1889), dy't fjirtich jier as tsjinstfaam bewenster fan Slot Boelens west hie


Ofbyld:Toegang Aldhof Olterterp 025.JPG|AVB
Ofbyld:Aldhof Olterterp 021.JPG|Op it hôf
Ofbyld:Graven fam. Boelens Aldhof Olterterp 022.JPG|De grêfstiennen
Ofbyld:Alde Wyk Aldhof Olterterp 020.JPG|De *Alde Wyk*, neist it Aldhôf, sjoen yn de rjochting fan Heidehuzen
De Burd (buorskip)

**De Burd** is in buorskip oan de Idzegeaster Poel west fan Heech yn de gemeente Súdwest-Fryslân.

De namme komt ek foar as *Hagena bird*, *De Bird*, *Bird*, *Byrdt*. *Bird* soe râne betsjutte kinne.

## Sjoch ek
* Fryske doarpen/buorskippen/delsettings
Bittens

**Bittens** is in buorskip oan de Filenserwei noardlik fan Skettens yn de gemeente Súdwest-Fryslân.

## Skiednis
Bittens ûntstie op in terp. De twa pleatsen dy't op 'e terp stiene hearden lange tiid ta deselde famylje. Yn 'e 19e iuw waard de terp ôfgroeven en waarden der nijsgjirrige argeologyske fynsten dien, lykas in geometrysk fersierde pot.

De namme komt mooglik yn de 10e iuw ek foar as *Bottinge*. Yn 1480 komt de namme "Bittens" foar.

Yn 'e 19e iuw stie dêr in wynmûne.

## Sjoch ek
* Fryske doarpen/buorskippen/delsettings
Bottinge

* Bottinge, in soarte belesting. In rûntrekkende lânhear hie it rjocht fan herberch foar himsels en syn gefolch.
* Bottinge as mooglike iere foarm fan it buorskip Bittens by Skettens
Blauhof

**Blauhof** is in delsetting east fan Slikenboarch yn de gemeente Weststellingwerf.

De namme komt ek foar as Blauwhof en Blaauwhof. It earste diel blau soe in ferwizing wêze kinne nei blaugerzen.
## Sjoch ek
* Fryske doarpen/buorskippen/delsettings
Blaauwhof

**Blaauwhof** kin ferwize nei:

* Blaauwhof in wenwyk op De Jouwer yn gemeente De Fryske Marren
* Blauhof, in delsetting east fan Slikenboarch yn de gemeente Weststellingwerf
De Biskop

**De Biskop** is in delsetting súdeast fan Duerswâld yn de gemeente Opsterlân.

It wurdt yn 1922 foar it earst as De Bisschop neamd, de namme fan in stik healân ûnder Bakkefean. Mooglik is de namme in ferwizing nei de biskop dy't hjir by in trochgong troch it fean yn 1232 troch de Drinten ferslein waard. Of it kin ferwize nei de biskop fan Münster Bearend fan Galen dy't hjir yn 1672 mei syn leger lâns kaam.

## Sjoch ek
* Fryske doarpen/buorskippen/delsettings
* Biskopsgrêven
Blauhûs

* Blauhûs (Súdwest-Fryslân), doarp besúden Boalsert yn de gemeente Súdwest-Fryslân.
* Blauhûs (Achtkarspelen), buorskip westlik fan Surhústerfean.
* Blau Hûs, filla oan de Skoatterlânske wei yn It Hearrenfean-Súd.
Blauhûs (Achtkarspelen)

**Blauhûs** ek: *Blauwhuis* is in buorskip bewesten Surhústerfean yn de gemeente Achtkarspelen. Hy is neamd nei de state Blauhûs, mooglik hie it blauwe dakpannen of wat oars blaus. Der binne yn Fryslân mear pleatsen mei de namme Blauhûs: yn Dronryp, Sint Jabik, Offenwier, Ternaard, Wommels en Westhim. 

## Sjoch ek
* Fryske doarpen/buorskippen/delsettings
Blauforlaet

**Blauforlaet** is in buorskip yn de gemeente Achtkarspelen. Blauforlaet leit tusken Stynsgea (dêr't it ûnder falt) en Bûtenpost, by de brêge yn de N358 oer it Prinses Margrietkanaal. De buorskip kaam oan syn namme troch it blau ferve slúske yn it Knillesdjip, it hjoeddeiske Prinses Margrietkanaal. Yn it Frysk hie it plak foar in lange tiid gjin fêste stavering en kaam de namme ek foar as *Blaufallaat* en *Blaufellaat*. Yn 2016 besleat de gemeenteried fan Achtkarspelen de offisjele namme as *Blauforlaet* fêst te stellen.

De skipfeartslûs Blauferlaat yn it Knillesdjip ûnder Stynsgea is om 1800 hinne opromme.

## Sjoch ek
* Fryske doarpen/buorskippen/delsettings